**מאור אדרי** (נולד ב-17 באפריל 1989) הוא זמר-יוצר, כותב ומלחין מוזיקה ישראלי.

ראשית חייו
----------

מאור אדרי נולד וגדל ברמלה. בילדותו הוא הושפע ממוזיקה טורקית. לפני פרסומו כזמר עבד אדרי כמרכיב ארונות הזזה בחברת "הרדור" שבראשון לציון והיה מוכר גלידה עם אוטו גלידה ברמלה.

קריירה מוזיקלית
---------------

### 2008 – 2010: תחילת הקריירה המוזיקלית

הקריירה המוזיקלית של אדרי החלה בשנת 2008, לאחר שהוציא יחד עם חנן ילד הפלא את השיר "לב קבור". השיר זכה לפופולריות בקרב צעירים ונוער חובבי מוזיקה ים-תיכונית, ובעקבות הפרסום וההצלחה של השיר הופיע אדרי פעמים רבות עם השיר במועדוני לילה באזור המרכז והצפון.[דרוש מקור]

במהלך שנת 2010 הוציא את הסינגל "רוחות רעות". השיר זכה לחשיפה רבה, ולקראת סוף שנת 2011 הקדיש אליקו, שדר הרדיו של רדיו לב המדינה, תוכנית שלמה לאדרי במטרה לחשוף אותו בפני קהל גדול בז'אנר הים-תיכוני.

### 2011 – 2012: אלבום בכורה

ב-15 באפריל 2012 הוציא אדרי את השיר "כאן בלעדייך". השיר הוא גרסת כיסוי ללהיט של כוכב המוזיקה היוונית ניקוס ורטיס, והיה לסינגל הראשון מתוך אלבום הבכורה שלו, "הגבר שכבש" אותו הוציא אדרי לחנויות ב-14 ביוני. האלבום זכה להצלחה מסחרית רבה והגיע למעמד של אלבום זהב.

באותה שנה החל אדרי להופיע מול קהל גדול. בין היתר הופיע ברמלה מול קהל של כ-4,000 איש. לאחר שביצע שתי הופעות נוספות בהאנגר 11 ב-18 ביולי 2013, הופיע בפעם הראשונה בתיאטרון קיסריה.

### 2013 – 2015: אלבום שני ושלישי

ב-24 בספטמבר 2013 הוציא אדרי את אלבומו השני "הכל כתוב". ב-17 בדצמבר אותה שנה הוציא אדרי את הסינגל "כמו שאת" שהיה הסינגל הראשון מאלבומו השלישי. ביולי 2014 הופיע בקיסריה בפעם השנייה והוציא את הסינגל "אהבנו", בו הוא משתף פעולה עם הזמרת רינת בר. השיר זכה להצלחה רבה.

במהלך 2014 אדרי גם הופיע לראשונה בחו"ל, ושר בפני קהל של 2,000 איש בקהילה היהודית במרסיי שבצרפת. באותה שנה יצא אלבום כפול "הגבר שכבש- הופעה חיה בקיסריה"

ב-6 ינואר 2015 הוציא את אלבומו השלישי "כולנה". האלבום כולל את הסינגלים שקדמו ליציאתו, השיר "לא כואב לה" איתו נכנס לראשונה לפלייליסט של גלגלצ. באותה השנה, השתתף בלהיט "נס" של סאבלימינל ואתי ביטון.

### 2015 – 2016: אלבום רביעי וההצלחה

במהלך חודש מאי הוציא אדרי את הסינגל "My Name Is", מתוך אלבומו הרביעי. השיר הפך ללהיט מיידי, הגיע למקום השני במצעד מדיה פורסט. אדרי הוציא עוד ארבעה סינגלים נוספים מאלבומו הרביעי: "קולולו", "מת העולם", "בא ממך" ו"מאחל לך".

ב-15 בפברואר 2016 הוציא אדרי את אלבומו הרביעי "צלילים של תקווה".

ב-6 בנובמבר אותה שנה הוציא לאור את הסינגל "כמו פעם". הסינגל זכה להצלחה רבה מיד עם צאתו וגם הוא נכנס לפלייליסט של גלגלצ.

באותה השנה ביצע בשידור חי בגלגלצ גרסת כיסוי לשיר "ואם פרידה", של דיקלה.

### 2017 – 2018: אלבום חמישי

במהלך 2017 הוציא לאור את הסינגלים "אותה מנגינה", "עוד דקה לאהוב", "שלוק מקצב" - ביחד עם הזמר טליסמאן ו"קטנה" - עיבוד מחודש לשיר אליג'יראי עם מילים חדשות אותן כתב אדרי יחד עם אבי אוחיון. שיר זה זכה להצלחה רבה והיה לשירו השלישי של אדרי שנכנס לפלייליסט של גלגלצ. ב-27 ביוני הוציא לאור את אלבומו החמישי "בא לי טוב".

באותו שנה שיחק לראשונה בסדרה שנות ה-80 וגילם דמות תלמיד בתזמורת בית הספר של שלום, תפקיד בו המשיך גם בעונה הבאה של התוכנית.

עוד באותה שנה כתב והלחין את שיר הנושא לאלבומה ה-23 של שרית חדד - "שרה שרה".

בשנת 2018 הוציא את השיר "נראה לי חלום", שזכה להצלחה נאה בישראל. בנוסף לכך, הוציא גם את הלהיט "אללה מעק", שזכה להצלחה רבה במצעדי הפזמונים בישראל.

במהלך 2018 התארח בבית "האח הגדול" במסגרה משימה. במהלך אוקטובר 2018 השתתף אדרי בפסטיבל הפסנתר והופיע בו עם שיריו כשהוא מארח את קוקי לבנה.

### 2019: שיר מצעד הגאווה וקמפיין הליכוד

במהלך 2019 שיתף פעולה עם הזמר מוקי בשיר "כותב שירים" שזכה לקליפ שזכה להצלחה רבה, מוקי אף התארח אצלו בקיסריה.

לקראת אירועי מצעד הגאווה בתל אביב של אותה שנה, נבחר אדרי להוביל את קמפיין מצעד הגאווה של שנת 2019 בשיר "מי מחפש אותי" אותי ביצע יחד עם האחיות כרקוקלי. השיר נחל הצלחה רבה ושיתוף הפעולה הרחב עם יוטיוב ישראל ועיריית תל אביב, ונחשב להצלחה גדולה. אדרי והאחיות אף הופיעו בבימה המרכזית של המצעד מול כ-100,000 איש.

לקראת מערכת הבחירות השנייה באותה שנה לקח אדרי חלק בקמפיין מפלגת הליכוד בקליפ לשיר קצבי, שנפתח בקריינות של ראש הממשלה בנימין נתניהו.

ב-20 ביוני 2019, יניב בן משיח ואדרי שיתפו פעולה בדואט בשם "בעזרת השם". ב-21 ביולי הוציא אדרי את הסינגל "הבת שלך מאוהבת". ב-29 באוגוסט הוציא את הסינגל "מחרוזת מהלב". ב-19 בנובמבר הוציא את הסינגל "הדקה ה-90".

ב-27 בינואר 2020 הוציא את הסינגל "תני לי יד". ב-26 במרץ הוציא את הסינגל "שמע ישראל". ב-14 במאי הוציא את הסינגל "שתי כוסות". ב-25 באוגוסט הוציא את הסינגל "בין כל האנשים", שהוקלט לכבוד חתונתו לבת זוגו, נאור פוני, שנדחתה. ב-18 בספטמבר הוציא את הסינגל "אישתי". ב-8 בדצמבר הוציא לאור את הסינגל "ניצחת נשמה".

ב-10 בינואר 2021 הוציא את הסינגל "מציל אותך". ב-26 במרץ הוציא את הסינגל "חליק" עם הזמרת שפיטה המשקף היפוך תפקידים מגדריים מסורתיים. ב-4 באפריל הוציא את הסינגל "שחקנית" יחד עם בן זיני בליווי קליפ בהשתתפות גל גברעם וירדן ויזל. הלחן והמילים לשיר נכתבו על ידי אופיר כהן ובן זיני. ב-9 במאי הוציא את הסינגל "מברוק" יחד עם מושיקו מור. ב-17 ביוני אדרי הוציא שיר חדש בשם "צ'קאלקה" יחד עם קליפ. בקליפ משתתפים שחקנים מסדרת הדרמה של Yes, "בני אור". ביצירת השיר השתתפו משה בן אברהם, אלעד טרבלסי, אופק יקותיאל, מאור טיטון ואסף צרויה. ב-19 ביולי הוציא את הסינגל "בא לי עלייך". ב-10 באוקטובר הוציא את הסינגל "נחזור בגדול". ב-29 בדצמבר הוציא את הסינגל "נצעק שמך בראל" לזכרו של בראל חדריה שמואל, שנהרג על ידי מחבל בגבול רצועת עזה באוגוסט 2021. משפחתו פנתה לאדרי כדי לשתף פעולה בפרויקט הנצחה לכבוד בראל. אדרי התנדב לפרויקט, והפיק את השיר ללא כל תשלום. השיר הושלם תוך שבוע. ליאור בגה, קרוב משפחתו של בראל, כתב את המילים לשיר.

ב-17 בינואר 2022 הוציא את הסינגל "כלום" יחד עם עדי ביטי. ב-1 במרץ הוציא את הסינגל "טיפים". ב-30 ביוני הוציא את הסינגל "טכנו ושכונה". ב-21 ביולי הוציא את הסינגל "חצי לב". ב-13 בספטמבר הוציא את הסינגל "דברים שכדאי לא לספר" יחד עם דורון אזולאי. ב-26 באוקטובר הוציא את הסינגל "משתחררים" יחד עם רון ביטון. ב-29 בנובמבר הוציא את הסינגל "כבר חורף".

ב-10 בינואר 2023 הוציא את הסינגל "זר אצלה". ב-31 בינואר הוציא את הסינגל "נשמע שירים ונצרח". ב-27 במרץ הוציא את הסינגל "Boom tam". ב-27 במרץ הוציא את הסינגל "אשמרה". ב-13 ביוני הוציא את הסינגל "כשעזבת". ב-7 בנובמבר הוציא את הסינגל "שלמים".

ב-10 בינואר 2024 הוציא את הסינגל "רוק ישן". ב-5 במרץ הוציא לאור את המיני-אלבום "איפה נעלמת". אדרי השתתף בכתיבת חמישה מתוך ששת השירים באלבום לצד מספר משתפי פעולה, ביניהם אופיר כהן, אלון פרץ, רון ביטון, מאור שטרית, סתיו בגר ואושר ביטון.

חיים אישיים
-----------

בספטמבר 2020 נישא אדרי לנאור פוני. ארבעה ימים לאחר החתונה נפטר אביו. בספטמבר 2021 נולד בנו הראשון, ריף אברהם.

דיסקוגרפיה
----------

* הגבר שכבש (2012)
* הכל כתוב (2013)
* הגבר שכבש-הופעה חיה בקיסריה (2014)
* כולנה (2015)
* צלילים של תקווה (2016)
* בא לי טוב (2017)

### מיני אלבומים

* איפה נעלמת (2024)

פרסים ומועמדויות
----------------

| שנה | פרס | קטגוריה | פרויקט |
| --- | --- | --- | --- |
| 2022 | פרסי נבחרי השנה של פרוגי | זמר השנה | **מועמדות** |

קישורים חיצוניים
----------------

ויקישיתוף מדיה וקבצים בנושא **מאור אדרי** בוויקישיתוף
* אתר האינטרנט הרשמי של מאור אדרי
* מאור אדרי, סרטונים בערוץ היוטיוב

* מאור אדרי, באתר שירונט

* מאור אדרי, באתר דיזר

* מאור אדרי, באתר Discogs (באנגלית)
* אסף נבו, ‏חם על השנה הקרובה: מאור אדרי, באתר ‏מאקו‏, 4 באוקטובר 2011
* אבי שושן, מאור אדרי: "יש לי גם קהל אשכנזי איכותי", באתר ynet, 1 בנובמבר 2011
* ריקי בן בסט, לוקח את העצב בקלילות: תזכרו את השם מאור אדרי, באתר nrg‏, 7 בנובמבר 2011
* אבי שושן, מאור אדרי: "פחדתי לעשות את קיסריה", באתר ynet, 9 בספטמבר 2013
* רן בוקר, מאור אדרי: "לא חשוד, כבול לאישה 5 שנים", באתר ynet, 20 בנובמבר 2013
* שירית טרוינר, נעים להכיר: מאור אדרי כובש את הזמר הים-תיכוני, באתר Xnet‏, 23 בינואר 2014
* אסף נבו, "למה להגיד שאני כמו האחרים? אולי האחרים הם כמוני?", באתר ישראל היום, 24 באוגוסט 2017
* אתר למנויים בלבד  יואב בירנברג, יאללה פסטיבל הפסנתר, איפה אתם, באתר "ידיעות אחרונות", 12 בספטמבר 2018
* אתר למנויים בלבד  יערה יעקב, "הקורונה תפסה אותי בהפתעה. אני עושה מנגל ולא מרגיש את הריח. אני אוכל בשר ואין לי טעם", באתר "ידיעות אחרונות", 24 ביולי 2020
* יפעת הללי אברהם, ‏מאור אדרי לא נעלם. הוא עושה את המוזיקה שלו בפינה שלו, וטוב לו, באתר ‏מאקו‏, 4 באפריל 2024

הערות שוליים
------------

1. ↑  בן מיטלמן, ‏מאור אדרי - כוכב עולה, באתר ‏מאקו‏, 12 ביולי 2013
2. ↑  המצעד השבועי של מדיה פורסט, באתר מדיה פורסט, ‏31 במאי-6 ביוני 2015
3. ↑  גלגלצ, הערוץ הרשמי (2016-09-07), *מאור אדרי - ואם פרידה (חי באולפן גלגלצ)*, נבדק ב-2017-12-17
4. ↑  מאור אדרי הערוץ הרשמי Maor Edri Official Channel (2018-07-24), *מאור אדרי - נראה לי חלום (קליפ רשמי) Maor Edri*, נבדק ב-2018-08-10
5. ↑  מאור אדרי הערוץ הרשמי Maor Edri Official Channel (2018-03-26), *מאור אדרי - אללה מעק | קליפ רשמי | (Maor Edri (Prod. By Stav Beger*, נבדק ב-2018-08-10
6. ↑  מחזקים: מאור אדרי ויניב בן משיח בדואט מלא באמונה, באתר "סרוגים", 24 ביוני 2019
7. ↑  דודי פטימר, ‏משה פרץ בשיר שלא יהיה להיט, מאור אדרי רומנטי ו"פורמולה" מאכזבות, באתר מעריב אונליין, 21 בנובמבר 2019
8. ↑  לירון בן שושן, ‏הפעם זה רשמי: מאור אדרי ובת הזוג שוב ביחד, באתר מעריב אונליין, 9 בפברואר 2020
9. ↑  מערכת mako מוזיקה, ‏מאור אדרי - בין כל האנשים, באתר ‏מאקו‏, 25 באוגוסט 2020
10. ↑  דודי פטימר, ‏חם באוזן: בנימין נתניהו ועדן בן זקן בדואט שהיה מבייש את אריק אינשטיין, באתר מעריב אונליין, 12 בדצמבר 2020
11. ↑  דודי פטימר, ‏לא קליט: למרות יכולותיה של דיקלה, השיר החדש לא מצליח להתרומם, באתר מעריב אונליין, 15 בינואר 2021
12. ↑  עמי פרידמן, מאור אדרי ושפיטה עושים היפוך תפקידים, באתר ישראל היום, 16 במרץ 2021
13. ↑  בן זיני ומאור אדרי מציגים את "שחקנית", באתר ‏מאקו‏, 4 באפריל 2021
14. ↑  דודי פטימר, ‏מושיק עפיה וקובי פרץ מחזירים את הכבוד לפופ הים תיכוני, באתר מעריב אונליין, 12 במאי 2021
15. ↑  צפו: קליפ חדש של מאור אדרי עם שחקני "בני אור", באתר ישראל היום, 17 ביוני 2021
16. ↑  גיל משעלי, ‏"רציתי לנסות לשמח את המשפחה ולעשות טיפה טוב על הלב", באתר ‏מאקו‏, 30 בדצמבר 2021
17. ↑  מאיה כהן, "איפה נעלמת?": מאור אדרי חושף הכל, באתר ישראל היום, 5 במרץ 2024
18. ↑  יפעת הללי אברהם, ‏4 ימים אחרי החתונה: אביו של מאור אדרי הלך לעולמו, באתר ‏מאקו‏, 21 באוגוסט 2020
19. ↑  שמחה גדולה הלילה: מאור אדרי חגג ברית לבנו, במדור "פנאי פלוס" באתר ynet‏, 15 בספטמבר 2021